1948 й . СССР МС-ы эргәһендәге Яһалма шыйыҡ яғыулыҡ һәм газ баш идаралығының 18-се комбинаты булараҡ нигеҙ һалына ( 50-се йй. башында нефть сеймалын эшкәртеүгә күсерелә , 1954 й. тәүге технологик объект — катализаторҙар ф-каһы файҙаланыуға тапшырыла ) ; 1966 йылдан алып Салауат нефтехимия комбинаты ( 70-се йй. уртаһына — Рәсәйҙәге һәм сит илдәрҙәге иң эре нефтехимия комплексы ) , 1972 й . — СССР-ҙың 50 йыллығы исемендәге Салауат нефтехимия комбинаты . 1980 й. башлап “ Салаватнефтеоргсинтез ” ПБ ( 80-се йй. уртаһына башҡорт нефтенең сирек өлөшөн һәм Ырымбур ятҡылығының бөтә конденсатын эшкәртә ) , 1993 й. хәҙерге статусын ала , 2011 й. хәҙерге исемен йөрөтә .